Angajații din sistemul de stat nu vor beneficia de o vacanță prelungită, urmând să lucreze între Crăciun și Revelion. Anunțul a fost făcut de ministrul Muncii, Lia Olguța Vasilescu.

Sursă foto: Facebook

„27, 28, 29 decembrie NU vor fi zile libere! Ministerul Muncii și Justiției Sociale nu a elaborat vreo hotărâre de guvern în acest sens și nici nu intenționează să o facă. Aceste zile sunt foarte importante pentru ordonatorii de credite care trebuie sa închidă anul bugetar și este necesar ca Trezoreria să lucreze”, a precizat ministrul Muncii, pe contul său de Facebook.

Declarația Liei Olguța Vasilescu vine în contextul în care mai multe canale media au transmis că Executivul ar urma să adopte o hotărâre de Guvern potrivit căreia bugetarii vor avea zile libere între Crăciun și Revelion, urmând să lucreze, în schimb, în zilele de 6, 13 și 20 ianuarie.

Setarile tale privind cookie-urile nu permit afisarea continutul din aceasta sectiune. Poti actualiza setarile modulelor coookie direct din browser sau de aici – e nevoie sa accepti cookie-urile social media